സ്വകാര്യ മേഖലയില് തദ്ദേശീയ തൊഴില് സംവരണം നടപ്പിലാക്കാന് ഒരുങ്ങി ഹരിയാന സര്ക്കാര് ഹരിയാന : സ്വകാര്യ മേഖലയില് തദ്ദേശീയ തൊഴില് സംവരണം നടപ്പിലാക്കാന് ഒരുങ്ങി ഹരിയാന സര്ക്കാര്. തൊഴില് സംവരണം അടുത്ത ജനുവരി 15 മുതല് നടപ്പിലാക്കും. മലയാളികളടക്കമുള്ള നിരവധി പേര്ക്ക് ഇതോടെ തൊഴില് നഷ്ടമാകും. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഹരിയാന സംസ്ഥാനത്തെ സ്വകാര്യ മേഖലയില് 75 ശതമാനം തൊഴിലും ഹരിയാന സ്വദേശികള്ക്ക് മാത്രമാക്കി പരിമിതപ്പെടുത്തുന്നത് ആണ് പുതിയ നിയമം. ഹരിയാന സ്റ്റേറ്റ് എംപ്ലോയ്മെന്റ് ഓഫ് ലോക്കല് കാന്ഡിഡേറ്റ് നിയമം നടപ്പിലാക്കുമ്ബോള് നഷ്ടപ്പെടാന് പോകുന്നത് മലയാളികള് അടക്കമുള്ള നിരവധി പേരുടെ തൊഴില് ആയിരിക്കും. ഡല്ഹിയുടെ അതിര്ത്തി സംസ്ഥാനമായ ഹരിയാനയിലെ ഗുരുഗ്രാം ഫരീദാബാദ് പഞ്ച്കുള പാനിപ്പത്ത് നഗരങ്ങള് ഇന്ത്യയിലെ പ്രധാന വ്യവസായ സാമ്ബത്തിക മേഖലകള് ആണ്. നിരവധി ഐടി വാഹന ഇലക്ട്രോണിക് കമ്ബനികളുടെ ഹെഡ്ക്വാര്ട്ടേഴ്സ്സുകള് പ്രവര്ത്തിക്കുന്നതും ഇവിടെയാണ്. ഇവിടങ്ങളില് സ്വദേശി സംവരണം നടപ്പിലാക്കുന്നതോടെ ഇതര സംസ്ഥാനങ്ങളിലെ ലക്ഷക്കണക്കിന് തൊഴിലാളികള്ക്ക് തൊഴില് നഷ്ടമാകും. Also read ഹരിയാനയില് വീണ്ടും കര്ഷക പ്രതിഷേധം : കര്ഷകര്ക്കെതിരെ വിവാദ പരാമര്ശം നടത്തിയ ബിജെപി എംപി രാം ചന്ദ്ര ജാന്ഗറിനെ തടഞ്ഞു ദീപാവലി : ഹരിയാനയിലെ 14 ജില്ലകളില് പടക്കനിരോധനം ഏര്പ്പെടുത്തി ഹരിയാനയില് കര്ഷകര്ക്കിടയിലേക്ക് ബിജെപി എംപിയുടെ കാര് പാഞ്ഞുകയറിയ സംഭവം : കര്ഷകര്ക്കെതിരെ കേസ് സ്വകാര്യ മേഖലയിലെ അടിസ്ഥാന മാസശമ്ബളം 50,000 രൂപയായി നിജപ്പെടുത്തി കൊണ്ടാണ് സര്ക്കാര് ശനിയാഴ്ച വിജ്ഞാപനമിറക്കിയത്. സ്വകാര്യകമ്ബനികള് സൊസൈറ്റികള് ട്രസ്റ്റുകള് ലിമിറ്റഡ് പങ്കാളിത്ത കമ്ബനികള് തുടങ്ങിയവ നിയമം നടപ്പിലാക്കാന് നിര്ബന്ധിതരാകും.